Foreldrene i de gamle kretsene var sentrale i arbeidet med å opprette en moderne barneskole. Det var diskusjoner om stedsvalget, men i 2002 vedtok oppvekstutvalget i Ringsaker at ny skole skulle bygges på Saugstad. Så seint som i 2007 ville enkelte politikere i Ringsaker stoppe hele vedtaket om ny barneskole i Gaupen, men flertallet i kommunestyret sto fast på at området trengte et nytt skolebygg.